**Despre molecule încă se mai poate spune ceva**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

o moleculă s-a întors fericită acasă

după ce a muncit o viață

la ADN-ul unui prost

\*

o moleculă s-a schimbat la față

după ce-a trudit o viață

la ADN-ul unui prost

care-ncerca să-și facă rost

\*

molecule, molecule

toate zero, toate nule

cântecul suprem al morții

gluma care-a luat proporții

\*

moleculele de sare

au creat o mică mare

cu nisipuri mișcătoare

ha, ha, ha, ce închisoare!

spuse o ciocănitoare

desigur, dezgustător

pe principiul izbitor

dacă e să mor, nu mor

19 septembrie – 17 decembrie 2018, Constanța